Diari Oficial de la Generalitat Valenciana


Sumari del DOGV 9747, del 18-12-2023 (2023/12466)

RESOLUCIÓ de 29 de novembre de 2023, del conseller d'Agricultura, Ramaderia i Pesca, per la qual s'augmenta la dotació pressupostària per a les ajudes convocades mitjançant la Resolució de 12 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes per a inversions en bioseguretat en vivers escomeses per determinats productors de materials vegetals, en el marc del Pla de recuperació, transformació i resiliència, finançat per la Unió Europea-NextGenerationEU, per al període 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9747

Data del DOGV
:   18-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12467


Data del document
:   29-11-2023

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

RESOLUCIÓ de 29 de novembre de 2023, del conseller d'Agricultura, Ramaderia i Pesca, per la qual s'augmenta la dotació pressupostària per a les ajudes convocades mitjançant la Resolució de 12 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes per a inversions en bioseguretat en vivers escomeses per determinats productors de materials vegetals, en el marc del Pla de recuperació, transformació i resiliència, finançat per la Unió Europea-NextGenerationEU, per al període 2023. [2023/12544]  
Mitjançant la Resolució de 12 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, es van convocar ajudes per a inversions en bioseguretat en vivers escomeses per determinats productors de materials vegetals, en el marc del Pla de recuperació, transformació i resiliència, per al període 2023, amb una dotació pressupostària de 2.057.520 €. Esta quantitat ha resultat insuficient per a atendre totes les sol·licituds aprovades.  
  
La resolució indicada preveu en l'apartat primer 3 que «els imports esmentats es podran incrementar sense necessitat d'una nova convocatòria, fins a la quantitat de 500.000 € en els casos i amb les condicions que establix l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16.07.2019), així com l'article 58 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, en previsió de possibles necessitats addicionals de crèdit per a atendre la totalitat de les sol·licituds presentades quan resulte insuficient el crèdit consignat inicialment i es donen les circumstàncies que puguen emparar la tramitació de la modificació pressupostària corresponent».  
  
El 2 de novembre passat es va publicar en el DOGV la Resolució de 19 d'octubre de 2023, de la Conselleria d'Hisenda, Economia i Administració Pública, per la qual s'autoritza una generació de crèdits per ingressos finalistes procedents del Ministeri d'Agricultura, Pesca i Alimentació, per un import global de 2.605.368,59 euros, destinats a finançar el Pla d'impuls de la sostenibilitat i la competitivitat de l'agricultura i la ramaderia en el marc del Pla de recuperació, transformació i resiliència. En esta resolució s'indica que el crèdit per a les ajudes en inversions en bioseguretat en vivers s'incrementa en 2.399.691,79 €. Per tot això, resolc:  
  
Incrementar l'import global màxim fixat per a la resolució d'expedients de la convocatòria de les ajudes per a inversions en bioseguretat en vivers escomeses per determinats productors de materials vegetals, en el marc del Pla de recuperació, transformació i resiliència, finançat per la Unió Europea-NextGenerationEU, per al període 2023 i per un import de 493.467,94 €, amb càrrec a l'aplicació pressupostària 66.73.56.094.86, de la línia S8823000 «Subvencions estatals als operadors professionals de categoria productor de determinats materials vegetals que realitzen inversions en instal·lacions de protecció contra insectes vectors».  
  
València, 29 de novembre de 2023.- El conseller d'Agricultura, Ramaderia i Pesca: José Luis Aguirre Larrauri.